Javid Afsari Rad

Javid Afsari Rad (født 1965) er en iransk musiker som spiller klassisk persisk musikk. Han ble utnevnt til statsstipendiat i statsbudsjettet for 2017. Statsstipend til Javid Afsari Rad; ballade.no, 6.10.2016Intervju  med Javid Afsari Rad på Ballade.no 

Afsari Rad spiller en rekke instrumenter, men har det gamle strengeinstrumentet santur som hovedinstrument. Han har vært elev av Faramarz Payvar og Parviz Meshkatian. Han er nå bosatt i Oslo.

Kringkastingsorkestret hadde høsten 2006 en konsert hvor Javid Afsari Rad hadde komponert flere av verkene, og også medvirket som solist. Utover dette har han også fremført sin musikk i en rekke land, og deltatt på både nasjonale og internasjonale festivaler.

Musikken Afsari Rad spiller er nært knyttet til persisk poesi. Melodiene han skriver eller improviserer har ofte utgangspunkt i dikt. Dikteren Jalal ad-Din Muhammad Rumi, som levde på 1200-tallet, har gitt navn til Afsari Rads ensemble Rumi .

I løpet av sin karriere har Javid Afsari Rad opptrådt på festivaler i Europa, Asia, Afrika og Sør-Amerika. Han har spilt med en lang rekke sentrale musikere i Norge og i utlandet, blant andre den indiske fløytisten Hariprasad Chaurasia, Knut Reiersrud og KORK.

 Priser 
 2007: Kringkastingsorkesterets pris 
 2008: Oslo bys kunstnerpris for 2007
 2018: Gammleng-prisen i klassen musiker

 Referanser 

 Eksterne lenker  
 Javid Afsari Rad på YouTube

Kategori:Iranske musikere
Kategori:Statsstipendiater
Kategori:Nordmenn av iransk opphav
Kategori:Personer fra Isfahan
Kategori:Fødsler i 1965